مَتّیٰ 20
20-نجی باب
اوزومچیلیک میثالی
1آسمانینگ پاتیشاهلیغی اوزومچیلیگینده ایشلَر یالی، ایر اِرتیر بیلِن گونلوکچی توتماغا گیدِن یِر اِیهسینه مِنگزِیَندیر. 2اُل گونلوکچیلِر بیلِن بیر گونلوک ایش حاقینی بیر کوموش سِکَّه راضیلاشیپ، اُلاری اُز اوزومچیلیگینه یُلّایار. 3ایر ساغات دُقوزلاردا داشاری چیقان واقتی، اُل بازاردا باشغالارینگ بُش دورانینی گُریَر. 4اُلارا-دا: «سیز هِم اوزومچیلیگه گیدینگ، حاقینگیزینگ هِمّهسینی بِرِرین» دیییَر. اُلار هِم گیدیَرلِر. 5گونُرتان و اُیلَن ساغات اوچلِرده یِنه داشاری چیقیپ، یِنه شِیله اِدیَر. 6اُیلَن ساغات بَشلِرده آیلانماغا چیقان واقتی، باشغا بُش دورانلاری گُروپ، اُلاردان: «نَمه اوچین گونوزین بو یِرده بُش دورسونگیز؟» دیییپ سُرایار. 7اُلار هِم: «بیزی هیچ کیم ایشینه توتمادی» دیییپ جُغاپ بِریَرلِر. اُلارا: «سیز-ده اوزومچیلیگه گیدینگ» دیییَر. 8آغشام دوشِن واقتی، اوزومچیلیگینگ اِیهسی اُز ایش دُلاندیریجیسینا: «گونلوکچیلِری چاغیر-دا، اینگ آخیرقیلاردان باشلاپ، اَوَّلکیلِره چِنلی حاقلارینی بِر» دیییَر. 9شِیلهلیکده، اُیلَن ساغات بَشلِرده گِلِنلِرینگ هِر بیری بیر کوموش سِکّه آلیار. 10اَوَّلکی گِلِنلِر کَن آلاریس دیییپ طاماع اِدیَرلِر، اِمّا اُلارینگ-دا هِر بیری بیر کوموش سِکّه آلیار. 11مونی آلان واقتلاری اُلار یِر اِیهسینه زِیرِنیشیپ: 12«بو اینگ سُنگقی گِلِنلِر دینگه بیر ساغات ایشلِدیلِر، بیز بُلسا، تُمسونگ قیزغیندا گونوزین آغیر زَحمِت چِکدیک. مونگا باقمازدان سِن بیزینگ زَحمِتیمیزی اُلارینگقی بیلِن دِنگ اِتدینگ» دیییَرلِر. 13یِر اِیهسی اُلارینگ بیرینه شِیله جُغاپ بِریَر: «اِی، دُست! مِن سانگا عادالاتسیزلیق اِدِمُق. سِن مِنینگ بیلِن بیر کوموش سِکَّه راضیلاشمادینگمی نَمه؟ 14اُز حاقینگی آل-دا، گیدیبِر. مِن بو اینگ آخیرقا-دا سانگا بِرِنیمی بِرمِک ایسلِیَرین. 15اُز مالیما ایسلَنیمی اِتمَگه ایختییاریم یُقمی؟ یا-دا سِن مِنینگ ساخیلیغیما باخیلچیلیق اِدیَرسینگمی؟» 16شِیلهلیکده، اینگ آخیرقیلار — اَوَّلکیلِر، اَوَّلکیلِر هِم اینگ آخیرقیلار بُلار.
عیسی اُزونینگ اُلوپ دیرِلجِگینی یِنه آیدیار
مَرقُس 10:32-34؛ لوقا 18:31-34
17عیسی اورشلیمه باریارقا، یُلدا اُن ایکی شَگیردینی بیر چِته چِکیپ، اُلارا: 18«اینه، اورشلیمه باریاریس. اینسان اُغلی یُلباشچی کاهینلارینگ و دین عُلَمالارینگ اِلینه بِریلِر، اُلار هِم اُنی اُلومه مَحکوم اِدِرلِر. 19ماسغارا اِتسینلِر، قامچیلاسینلار و صلیبه چویلِسینلِر دیییپ، اُنی بیگانه میلِّتلِرینگ اِلینه بِرِرلِر، اِمّا اُل اوچولِنجی گون دیرِلِر» دییدی.
بیر اِنَهنینگ خاییشی
مَرقُس 10:35-45
20سُنگرا زِبِدینینگ اُغولّارینینگ اِنهسی اُز اُغولّاری بیلِن عیسانینگ یانینا گِلدی. اُل عیسادان بیر زاتلار دیلِمِک اوچین دیزینا چُکدی. 21عیسی آیالدان: «نَمه ایسلِیَرسینگ؟» دیییپ سُرادی. آیال عیسی یوزلِنیپ: «اُز شاهلیغینگدا مِنینگ بیر اُغلومینگ سِنینگ ساغینگدا، بِیلِکیسینینگ بُلسا سُلونگدا اُتورماغینی اِجازا بِر» دییدی. 22اِمّا عیسی: «سیز نَمه دیلِیَنینگیزی بیلمِیَرسینگیز. سیز مِنینگ ایچجِک دِرتلی کَسَمدِن ایچیپ بیلِرسینگیزمی؟» دییدی. اُلار عیسی: «مونی ایچیپ بیلِریس» دیییپ جُغاپ بِردیلِر. 23عیسی اُلارا: «سیز مِنینگ ایچجِک کَسَمدِن ایچِرسینگیز، اِمّا سیزه ساغیمدا یا سُلومدا اُتورماغا اِجازا بِرمِک مِنینگ اِلیمده دَل. بو جایلاری آتام کیملِر اوچین تاییارلان بُلسا، شُلار اوچیندیر» دییدی.
24بِیلِکی اُن شَگیرت مونی اِشیدیپ، یانگقی ایکی دُغانا قاهارلاندیلار. 25عیسی اُلارینگ یانینا چاغیریپ: «اُزونگیز بیلیَرسینگیز، بیگانه میلِّتلِرینگ آراسیندا باشلیقلار اُلارا حُکومدارلیق اِدیَرلِر، اولولاری-دا اُلارا آقالیق اِدیَرلِر. 26سیزینگ آرانگیزدا بِیله بُلماسین. آرانگیزدا کیم اولی بُلماق ایسلِیَن بُلسا، بِیلِکیلِرینگ خیدماتکَری بُلسون. 27آرانگیزدا کیم اَوَّلکی بُلماق ایسلِیَن بُلسا، بِیلِکیلِرینگ قولی بُلسون. 28اینسان اُغلی-دا اُزونه خیدمات اِدیلمِگی اوچین دَل-ده، اُندان باشغا بِیلِکیلِره خیدمات اِتمَگه و جانینی پِدا اِدیپ، هِمّهلِری آزات اِتمَگه گِلِندیر» دییدی.
ایکی کُرونگ گُزی آچیلیار
مَرقُس 10:46-52؛ لوقا 18:35-43
29عیسی بیلِن شَگیرتلِری اَریحادان چیقانلاریندا، اولی جِماغات عیسانینگ ایزینا دوشوپ گیتدی. 30یُلونگ قیراسیندا اُتوران ایکی سانی کُر آدام عیسانینگ گِچیپ باریانینی اِشیدیپ: «آقام، اِی، داوود اُغلی، بیزه رِحم اِت!» دیییپ قیغیردیلار. 31سِسلِرینی چیقارماز یالی، کَن آداملار اُلارا کَیِدیلِر، اِمّا اُلار اُنگکودِن هِم قاتی سِس بیلِن: «آقام! اِی، داوود اُغلی! بیزه رِحم اِت!» دیییپ قیغیردیلار. 32عیسی دوردی و اُلاری چاغیریپ: «سیزینگ اوچین نَمه اِتمِگیمی ایسلِیَرسینگیز؟» دیییپ سُرادی. 33اُلار اُنگا: «آقام، گُزومیز آچیلسین» دییدیلِر. 34عیسی اُلارا یورِگی آویپ، گُزلِرینه اِلینی دِگیردی و شو واقتدا اُلارینگ گُزلِری آچیلدی. اُلار هِم عیسانینگ ایزینا دوشوپ گیدیبِردیلِر.
knc_Arab kas_Arab azb_Arab azb_Arab pes_Arab knc_Arab azb_Arab azb_Arab knc_Arab azb_Arab azb_Arab azb_Arab knc_Arab azb_Arab